
aerobik.o {29 ma di aprilo 2015} [Sport.] Gimnastiko qua per vigoroza movi kun muziko 
vizas augmentar la quanto de aspirata oxigeno: aerobikala docisto [A aerobics | F aerobic | 
G Aerobic | H aerobic, aerobic | I aerobica, ginnastica aerobica | R aapoSuKa | E 
aerobiko]. 

afrodiziak.a. {29 ma di aprilo 2015} Sexuale ecitiva [A aphrodisiac, aphrodisiacal | F 
aphrodisiaque | G aphrodisisch | H afrodisiaco, HI afrodisiaco | R HBnaiomMUCH 



acjDpoAvr3vraKOM | E + afrodizia, afrodiziiga]. afrodiziak.o. Irgo afrodiziaka (manjajo, drogo, 
pociono, edc) [A aphrodisiac | F aphrodisiaque | G Aphrodisiakum | H afrodisiaco, HI 
afrodisiaco | R acj3pouvr3vraK | E afrodiziigajo]. 

alofon.o {29 ma di aprilo 2015} [Ling.] Singla del parol-soni qui esas libera o 
kondicionita varianti dil sama fonemo [AF allophone | G Allophon | H alofono | I 
allofono | Raiuioc[x)H | Ealofono]. 

alomorf.o [29 ma di aprilo 2015} [ Ling .] Varianto di morfemo [A allomorph | F 
allomorphe | G Allomorph | HE alomorfo | I allomorfo | R annoMopcji]. 

ampersand.o. [29 ma di aprilo 2015} Signo &, signifikanta "e" [AHI ampersand | F 
esperluette | G Et-Zeichen | R aMnepcanu | E *ampersando]. 

anorexi.o [29 ma di aprilo 2015} [ Patol .] Morbala diminuto o manko di apetito [AH 
anorexia | F anorexie | G Anorexie | I anoressia | R aiiopeKCiur | E anoreksio]. [ Psikiat .] 
ment.al.a anorexi.o, nerv.al.a anorexi.o. Nevrosa sindromo afektanta precipue 
adolecantini qui, pro obsediva timo groseskar, konstante kontrolas sua korpala pezo per 
volunta nemanjado, purgado, vomado, ecesiva korp-exercado od ingestado di 
medikamenti dietal o *diurezigiva [A anorexia nervosa | F anorexie mentale | G Anorexia 
nervosa, Anorexia mentalis, Magersucht | H anorexia nerviosa | I anoressia nervosa | R 
HepBHaa aiiopeKCiui | E + mensa anoreksio, + nerva anoreksio]. anorexi.ik.a. 1 Qua sufras 
de anorexio. 2 (fig.) Morbale aspektanta pro troa magreso: anorexiika modo-manekino [A 
anorexic | F anorexique | G anorektisch; magersiichtig | H anorexico | I anoressico | R 
aHopeKciiuecKiiiT | E anoreksia]. 

apne.o. [29 ma di aprilo 2015} Pasable longa ceso di extera respiro, segunvola o senvola 
[A apnoea, (US)HI apnea, | F apnee | G Atemstillstand, Apnoe | Ramioa | Eapneo]. 

aquavit.o. [29 ma di aprilo 2015} Drinkajo multe alkoholoza, aromatoza o spicoza [A 
aquavit, akvavit, grappa | F aquavit, akvavit | G Aquavit | H aquavit | I acquavite, 
grappa | R akvavita]. 

artros.o [29 ma di aprilo 2015} [Patol.] Ne-inflamala kronika afekteso di artiki [A 
arthrosis | F arthrose | G Arthrose | H artrosis | I artrosi | R apTpo3 | E artrozo]. 

aspirac.ar [29 ma di aprilo 2015} (fr) [Fonetiko] Pronuncar (ula sorto di konsonanto) kun 
audebla exhalo; tale aspiraco, -ajo. REM. Roze, p. 100, havas "spiranto" (L. spirans) kom 
propozo por la sono, ma ne verbo [A to aspirate (pronounce a stop with an audible release 
of breath) | F aspirer (prononcer en expulsant de l'air au fond du gosier) | G behauchen | 
H aspirar (pronunciar con aspiracion) | I aspirare (articolare, pronunciare con aspirazione) 

| R proiznosit s pridjkhaniyem]. REM. 2 (da TM) Oportas konsiderar anke ke konsonanto 
aspiracata ne esas *spiranta: exemple, la soni [ph], [th] e [kh] esas aspiracata, kontree la 
soni [f], [0] e [x] esas *spiranta. L'anciena eroro di nomizo dil unesma chanjo konsonantala. 



en la proto-Germana linguo, kom "unesma rotaco konsonantala" ( Lego da Grimm ) venis ya 
de ta konfundo, t. e. del identigo dil aspiracati a la *spiranti. 

audio- {29 ma di aprilo 2015} Pref. indikanta sistemo di enrejistro e riprodukto di 
sonsignali: audio-kaseto, audio-vidala, audio-rubando, audio-signalo, audio-sistemo [AFGHI 
audio- | GAudio- | R ayu.no-]. 

auditori.o. {29 ma di aprilo 2015} Chambrego kun bona akustiko, destinita a diskursi, 
lecioni, seminari, koncerti, edc [AFI auditorium | G Auditorium | HI auditorio, H 
auditorium | R ayuvrropvnr | Eauditorio]. 

badminton.o {5 ma di mayo 2015} [Sport.] Sporto simila a teniso, praktikata sur agro plu 
mikra, per raketi plu lejera e volano [AFI badminton | G Badminton | H badminton | R 
SaflMUHTOH | E *badmintono, + volanludo, + volanteniso]. 

banj.o {5 ma di mayo 2015} [Muz.] Gitar-simila kord-instrumento kun ronda plata 
sonbuxo, ordinare fel-tegita [AFHI banjo | G Banjo | Ibangio | R 6aHu>KO | Ebango]. 

bankomat.o {5 ma di mayo 2015} Sistemo interbanka di gicheti automata, qua posibligas 
a la klienti di banko, ye irga kloko, prenar pekunio kontanta ek la propra konto, til 
determinita quanto, per insertar personala magneto-karto en fenduro dil gicheto e 
kompozar per klavaro la personala kodexo di indentifiko [A bancomat | F bancomat | G 
Bankomat | H cajero automatico, redbanc | Ibancomat | R SaHKOMaT]. 

barbeku.o {5 ma di mayo 2015} [Koquo e.c.] 1 Ligna o metala framo por rostar o grilar 
manjaji super fairo, normale exterdome. 2 Per extenso repasto o partio per ol. (Vorto prop. 
da C. Gaubert) [A barbecue (apparatus; meal, party, picnic) | F barbecue (appareil; repas, 
cuisine, fete) | G ? Grill fiir Barbecue; Barbecue (sole la vorto "Grill" ne distingas barbekuo 
de grilo) | H barbacoa (parrilla para asar al aire libre; parrillada, comida; fiesta) | I 
barbecue (griglia; cottura, festa) | Rbarbyek'yu | E -fajrrostilo]. 

bikini.o. {5 ma di mayo 2015} Balno-vesto por mulieri, konsistanta ek supra parto, 
simila a + mam-zono, ed infra parto, simila a kalsono [AFHI bikini | G Bikini | H biquini | 
Ibichini | R 6hkhhh | Ebikino]. 

bio- {5 ma di mayo 2015} Pref. ciencal indikanta elemento biologial: agro-bio-teknologio, 
bio-analizar, bio-fiziko, bio-demografio, bio-diverseso, bio-geografio [AFGHIE bio- | R 6ho-]. 

biskuit.o vice "bisquito" {5 ma di mayo 2015}. REM. La vorto "bisquito" esas evidenta 
ortografial eroro, nam la litero "q" en ica vorto esas en nula fonto-linguo. La vorto esas do 
korektigita, e la formo "bisquito" esas nun obsoleta. 

bong.o {5 ma di mayo 2015} [Muz.] Kubana frap-instrumento konsistanta ek du konatra 
tamburi interligita, de qui la dextra esas plu granda ("femino") e la sinistra plu mikra 



("maskulo") [A bongo drums, AF bongos | FI bongo | G Bongos | H bongo, bongos | R 
6oHro | Ebongoj]. 

celest.o {5 ma di mayo 2015} [. Muz.\ Muzik-instrumento kun klavaro, simila a pianeto, 
ma kun marteleti frapanta stala lami vice tensita kordi [AI celesta, AHI celeste | F celesta 
| G Celesta | Itipofono | Ruenecra | Ecelesto]. 

celiak.a [5 ma di mayo 2015} [Patol.] Qua sufras de celiak-morbo. celiak.o. Persono 
celiaka. celiak-morbo. + Autoimuna morbo afektanta la tenua intestino di genetikale 
predispozita *kindi ed adulti, pro ingesto di nutrivi glutenoza (frumento, aveno, sekalo, 
hordeo, *tritikalo e spelto), e karakterizata da kronika diareo, magresko, fatigeso, edc [A 
coeliac / celiac disease | F maladie coeliaque, coeliaquie | G Zoliakie | H celiaquia, 
enfermedad celiaca | I celiachia, morbo celiaco | R uejruaKH^ | E*celiako]. 

cunami.o {5 ma di mayo 2015} [ Geol .] Ondo o serio de ondi produktata da fenomeno 
(maxim ofte sismo, volkanal erupto submara o terglito) qua rapide movas vertikale granda 
aquo-maso (maro od oceano) [AFHI tsunami | G Tsunami | R uynaivn/r | E cunamo]. 
MADONNA (Lfl Plumo Idala 4, p. 18). 

cyan.a. {5 ma di mayo 2015} Nom-epiteto di koloro inter blua e verda, importanta en 
imprimado [AF cyan | G Cyan | H cian | I ciano | R uuan | E cejana]. REM. Dicernenda 
de CIANO [Kem\, anke oficala. 

deci- {12 ma di mayo 2015} [Mez.\ Prefixo ciencala (simbolo: d) por dekimo [A deci- | F 
deci- | GDezi- | H deci- | I deci- | R? | E deci-]. 

deka- {12 ma di mayo 2015} [Mez.\ Prefixo ciencala (simbolo: da) por "dekopla"[A deca-, 
deka- | F deca- | G Deka- | H deca- | I deca- | R ? | E deka- (dek)]. 

dialef.o {12 ma di mayo 2015} [ Ling .] Separo pronuncala e metrikala di vokalo finala di 
vorto de vokalo komencala di la vorto sequanta, tale ke la du vokali egardesas kom 
apartenanta a du diferanta silabi en la verso [I dialefe]. 

dierez.o {12 ma di mayo 2015} [ Ling .] Separo pronuncala e metrikala di du foni normale 
formacanta diftongo, en vorto, tale ke li egardesas kom apartenanta a du diferanta silabi, 
quale se li formacus hiato. La dierezo indikesas ofte per tremao [A diaeresis | F dierese | 
GDiarese | Hdieresis | I dieresi | R urrepesrrc]. 

dinosaur.o {12 ma di mayo 2015} [Paleo.\ Komuna nomo di diversa *sauri del *ordoni 
Saurischia ed Ornithischia, ofte tre granda, qui preponderis en la ekosistemi di *mezozoiko 
dum c. 160 milion yari [A dinosaur | F dinosaure | G Dinosaurier | H dinosaurio | I 
dinosauro | R u,HH03aBp | E dinosaiiro]. REM. DINOSAURO remplasis DINOSAURIO, 
segun propozo da STEVENSON che Linguolisto 

( https:/ / groups.yahoo.com/ neo/groups/linguolisto/conversations/messages/1084) . 



DINOSAURO esas ya konforma al nomi en quar dil sis fontolingui (AFIR), al Greka 
etimono (ocrupoc; "lacerto"), al nomi di multa dinosauri (brontosauro, *stegosauro, 
*tiranosauro, edc) e di altra granda *reptilii di *mezozoiko (iktiosauro, plesiosauro) ed esas 
plu facile pronuncebla en la pluralo. STEVENSON ( Progreso 332, p. 15,17; 334, p. 10). 

e- {12 ma di mayo 2015} Prefixo signifikanta "elektronikala": e-posto, e-mesajo, e-libro 
[AFHIe- | G E-]. 

ekograf.ar {12 ma di mayo 2015} (fr.) [Med.] Obtenar imajo di organo od altra 
korpoparto per eki produktata da ultra-soni qui trairas ol: ekografar la utero di gravida 
muliero. ekograf.il.o. Aparato uzata por ekografar. ekograf.o, ekograf.ad.o. Ago e tekniko 
ekografar [A sonography, ultrasonography, echography | F echographie | G Sonografie, 
Sonographie, Ultraschall | H ecografia | I ecografia, sonografia | R yntTpa3ByKOBoe 
uccneflOBaHue, Y3H, 3xorpac})vr», coHorpacj3vr» | E *ekografo, *ekografado]. ekograf.ur.o. 
Imajo obtenita per ekografilo [A sonogram, echogram | F echographie, echo | G 
Sonogramm | Hecografia | Iecogramma | R axorpaMMa, coHorpaMMa | E *ekografa)o]. 

ergativ.o {12 ma di mayo 2015} [Gram.] (en la *Baska ed altra lingui) Kazo dil subjekto di 
transitiva verbi [A ergative | F ergatif | G Ergativ | HIE ergativo | R apraTHB]. 

ergonomi.o. {12 ma di mayo 2015} Studio dil relato inter la homo ed altra elementi di 
lua medio (precipue laboral) ed apliko di principi e metodi por augmentar olua komforto, 
sekureso ed efikiveso [A ergonomics | F ergonomie | G Ergonomie | H ergonomia | I 
ergonomia | R aproHOMHKa | E ergonomio]. ergonomi.al.a. Konforma al principi di 
ergonomio: ergonomiala moblo, klavaro, kontoro [A ergonomic | F ergonomique | G 
ergonomisch | H ergonomico | I ergonomico | R aproHOMHuecKHH | E ergonomia]. 

etimon.o {12 ma di mayo 2015} [Ling.] Vorto de qua altra vorto historiale derivesas [A 
etymon | F etymon | G Etymon | H etimo | IE etimo | R sthmoh]. ROZE (p. 80). 

fail.o {12 ma di mayo 2015} [Informatiko] Ensemblo de informi dijitaligita, qui esas 
kodexigita e lektebla nur da softwaro [A computer file | F fichier informatique | G Datei | 
H archivo, fichero | Ifile | R cjuaHJT | Rtfayl]. 

fobi.o {12 ma di mayo 2015} [Psik.] Pavoro intensa, nenormala e neracionala pri kozo o 
situaciono [A phobia | F phobie | G Phobie | HI fobia | R c]do6hh | E fobio]. RYLANDER 
(p. 117), NEVES (Gardero di trupi, p. 20). 

fotogenik.a {19 ma di mayo 2015} Qua aspektas atraktive sur fotografuri [A photogenic 
| F photogenique | G fotogen | H fotogenico | I fotogenico | R cjxrroreHHUHbiH | E 
fotoplaca]. REM. Dicernenda de FOTOGENA [Biol.], anke oficala. 

franchiz.ar {19 ma di mayo 2015} (fr.) [Kom.] Permisar a persono o firmo vendar (vari 
oservi) od explotar (establisuro, fabrik-marko, edc) en certena regiono uzante komercala 



nomo qua apartenas al permisanto: franchizar varo, fabrik-marko, restorerio, butiko-kateno [A 
to franchise | F franchiser | G konzessionieren | H franquiciar | I dare in franchising | E 
°francizi]. franchiz.o. Tala permiso [AF franchise | G Franchise | H franquicia | I 
franchising | R (|)paHuau3UHr | E °francizo]. franchiz.ant.o. Persono o firmo qua 
franchizas ulo [AI franchisor | F franchiseur | G Franchisegeber | H franquiciador | E 
°francizdonanto]. franchiz.ari.o. Persono o firmo qua recevas franchizo [AI franchisee | F 
franchise | G Franchisenehmer | H franquiciado | E °francizricevanto]. 

fruktos.o [19 ma di mayo 2015} [Kem.] Sukro trovata en multa frukti ed en mielo 
(C 6 H 12 O 6 ) [AF fructose | G Fruchtzucker, Fruktose | H fructosa | I fruttosio, levulosio | R 
4?pyKT03a | Efruktozo]. 

galinace.o {19 ma di mayo 2015} [ Zool .] Komuna nomo di singla ucelo del *ordono 
Galliformes (hano, dindo, fazano, pavono, pintado, perdriko, edc), ordinare herbivora, e 
karakterizata per kurta beko, robusta gambi ed ali kurta e rondatra [A gallinacean | F 
gallinace, FI galliforme | G Hiihnervogel | H gallinacea | I gallinaceo | R (~i) 
Kypoo6pa3Hbie, KypHHbie | E galinoforma birdo]. PESCH, p. 111, 160, 203, 207, 286, 314, 
428, 432, 440 (che DINDO, FAZANO, GRUZO, HANO, KOLOMBO, KRESTO, PAVONO, 
PERDRIKO, PINTADO). 

geizer.o {19 ma di mayo 2015} [ Geol.] Fonto naturala qua de tempo a tempo ekjetas aquo 
varmega e vaporo [AFI geyser | GGeiser | Hgeiser | Rrew3ep | Egejsero]. 

gey.o. {19 ma di mayo 2015} Homulo homeosexuala [A gay | F gay | G Gay, Schwule 
(?) I Hgay | I gay | Rrew(?)]. 

gimkan.o {19 ma di mayo 2015} [Sport.] Konkurso destinata ad automobili, motorcikli, 
bicikli, kavalkeri, edc, sur agro plena de obstakli e diversa desfacilaji, dum qua on evaluas 
la rapideso, habileso e nombro de falii dal konkursanti [AFI gymkhana | G Gymkhana | 
HI gincana | I gimcana | R cnopTHBHbie cocTH3aHwa | E gimkano]. 

ginseng.o {19 ma di mayo 2015} [Bot.] 1 Komuna nomo di plura planti del gen. Panax 
del fam. Araliaceae, kreskanta precipue en Chinia e Korea e produktanta radiki uzata 
medicinale e kom afrodiziako. 2 Ta radiki [AFHI ginseng, A genseng | G Ginseng | R 
aceHbmeHb | E ginsengo; panako]. 

glid.ar {19 ma di mayo 2015} (ntr.) Flugar sen movar ali (pri uceli) o sen uzar motoro 
(pri aeroplani) [A to glide | F planer | G segeln, gleiten | H planear | I planare | R 
nnaHwpOBaTb | E glisi]. glid.il.o. Senmotora aeroplano qua flugas nur per la forco di 
atmosferala flui [A glider | F planeur | G Segelflugzeug | H planeador | I aliante | R 
nnaHep | E glisilo]. 

guru.o {19 ma di mayo 2015} 1 Hindua spiritala maestro. 2 (fig.) Respektata ed influiva 
experto pri ula fako [(1,2) AFIguru | F gourou | GGuru | H guru | R rypy | Eguruo]. 



haiku.o {19 ma di mayo 2015} [Lit.] Speco di poemeto triversa, qua havas origino en la 
literaturo Japoniana, kun kontenaji deskriptanta la naturo [A haiku | F ha'iku | G Haiku | 
Hhaiku | I haiku | R xadKy]. 

handbal.o {19 ma di mayo 2015} [ Sport .] Sporto en qua du esquadi sep-homa esforcas 
lansar balono aden l'adversa goluyo impulsante ol per la manui [AF handball | G 
Handball | Hbalonmano | Ipallamano | RraHfldon | E handbalo, manpilko]. 

hapax.o {26 ma di mayo 2015} [ Gram .] Vorto od expresuro aparanta nur unfoye en la 
tota korpuso di certena linguo od epoko, en la tota verkaro da certena autoro od en certena 
verko [AFI hapax | GHapax | Hhapax | I hapax legomenon |RranaKC | Ehapakso]. 

hashtag.o {26 ma di mayo 2015} Speco di etiketo formacita da vorto, o serio de vorti 
atachita, preirata dal simbolo #, uzata en la komenti di la sociala reti, qua funcionas kom 
klef-vorto por atingar plu facile mesaji pri determinita temo [AFHI hashtag | G Hashtag | 
R xenrrer]. 

hedonism.o. {26 ma di mayo 2015} Etikala tendenco segun qua la skopo e motivo di 
homala agado esas la serchado di plezuro [A hedonism | F hedonisme | G Hedonismus | 
HE hedonismo | I edonismo | R reuoHH3ivr]. MARTIGNON (Letro internaciona 2001, jul.- 
ag„ p. 2). 

hedonist.o. {26 ma di mayo 2015} Adepto di hedonismo [A hedonist | F hedoniste | G 
Hedonist | H hedonista | I edonista | R reuom/rcT | E hedonisto]. 

hekto- {26 ma di mayo 2015} [. Mez .] Prefixo ciencala (simbolo: h) por "centopla" [A 
hecto- | Fhecto- | GHekto- | Hhecto- | Ietto- | RreKTO-]. 

hematom.o {26 ma di mayo 2015} [Patol.] Sangoza intumecajo en tisuo [A haematoma, 
(US)H hematoma | F hematome | G Hamatom, Bluterguss | I ematoma | R reMaTOMa | E 
hematomo]. 

hidrokarbid.o {26 ma di mayo 2015} [Kem.] Substanco konsistanta ek hidrogeno ed 
oxigeno (C n H m ) [A hydrocarbon | F hydrocarbure | G Kohlenwasserstoff | H 
hidrocarburo | Iidrocarburo | R yrneBOflOpou; | E hidrokarbido, hidrokarbono]. 

hipermerkat.o. {26 ma di mayo 2015} Granda supermerkato ofranta multa-sorta vari, 
ordinare situita for urbo-centro e provizita per privata gareyo por sua klienti [A 
hypermarket | F hypermarche | G Hypermarkt | H hipermercado, hiper | I ipermercato 
| RiwnepMapKeT | E + hiperbazaro, *hipermarkto]. 

idiolekt.o {26 ma di mayo 2015} [Ling.] Aparta parolmaniero di singla persono, 
dicernebla lexike, sintaxe e pronunce, ed ordinare reflektanta lua personala traiti, 
experienci, edukeso, kulturala preferi, edc [A idiolect | F idiolecte | G Idiolekt | H 
idiolecto | Iidioletto | R vinyionewr | E *idiolekto]. 



imam.o {26 ma di mayo 2015} [Islam.] 1 Persono qua guidas komuna pregi en moskeo. 2 
Religial e politikal suvereno di Islamo. [AFI imam, A imaum | FI iman | G Imam | H 
iman | I imano | R hmam | E imamo]. 

infruktesenc.o {26 ma di mayo 2015} [Bot.] Frukteskinta infloresenco [A infructescence | 
F infrutescence | G Fruchtstand, Fruchtverband | H infrutescencia | I infruttescenza, 
fruttescenza | R connouue | L infructescentia | E infruktesko]. 

inox.o. {26 ma di mayo 2015} Ne-oxidigebla (t.e. rust-espruva) stalo [AFH inox, A 
stainless steel | F acier inoxydable | G Inox, rostfreier Stahl | H acero inoxidable | I 
acciaio inox, acciaio inossidabile | R HepJKaBeioniaji crajib | E neoksidebla stalo]. 

intra- {2 ma di junio 2015} Pref. signifikanta "interna": intra-celula (en celulo o celuli) 
diferas de inter-celula (inter du o plura celuli) [AFGHIE intra- | G Intra- | R BHyTpu-]. 
REM. INTRACELUL- ed INTRAMOLEKUL- cesis existar kom aparta radiki. 

iridec.ar {2 ma di junio 2015} ( ntr .) Reflektar lumo ye kolori chanjanta: iridecanta 
aerobuleto, perlomatro [A to be iridescent, iridesce | F etre iridescent, chatoyer | G schillern 
in Regenbogenfarben | H ser iridiscente, irisar | I essere iridescente | E irize lumi]. ROZE 
(p.85). 

jinz.o. {2 ma di junio 2015} Speco di pantalono taliita kun 5 poshi, di qui le posteriora 
sutita sur la stofo dil korpo dil pantalono. Olu havas evidenta suturi sur la bordi di la 
diversa parti qui kompozas la pantalono. Maxim ofte la jinzo esas fasonita ek stofo texita 
grosiere ed ordinare blua [AFHI jeans | GJeans | H pantalon vaquero | R,u>khhcbi]. 

judo.o {2 ma di junio 2015} [Sport.] Japoniana lukto-sporto inter du personi [AFHI judo 
| G Judo | H yudo | R 331030 | E judo]. judo.er.o, judo.ist.o. Persono qua praktikas 
judoo [AFI judoka | GJudoka | Hyudoka | Ijudoista | Ra3iou;ohct | Ejudisto]. 

kampus.o. {2 ma di junio 2015} Tereno di universitato, inkluzanta la domi [AFI campus 
| F complex universitaire | G Campus, Universitatsgelande | H ciudad universitaria | I 
citta universitaria, cittadella universitaria | R KaMnyc | E *kampuso]. 

karate.o {2 ma di junio 2015} [Sport.] Japoniana lukto di atako e defenso per subita bati 
dal manui, pugni, kudi, genui e pedi [AHI karate | F karate | G Karate | H karate | I 
karate | RKapaTe | Ekarateo]. 

kardigan.o. {2 ma di junio 2015} Vesto simila a jerzeo, quan on apertas e klozas fronte 
per butoni o zipo [AFI cardigan | G Strickjacke | H chaqueta de punto; cardigan | R 
KapanraH | E trikita jako, *kardigano]. 

katars.o {2 ma di junio 2015} 1 Sento di pasionala puresko o liberesko pro forta emoci 
(hororo, kompato, edc) ekvokata da sufrado da altri, sive en reala vivo, sive dum juo di 
teatrajo, filmo, libro, edc. 2 [Psik.] Psikanalizala terapio qua vizas eliminar simptomi per 



parola exterigo di represata traumati. [AF catharsis | G Katharsis | H catarsis | I catarsi | 
R KaTapcirc | E*katarso]. 

kivi.o [2 ma di junio 2015} [ Bot .] Frukto manjebla, oblonga, kun piloza brunatra shelo e 
pulpo hele verda, acidatra, sukoza e plena de mikra nigra semini, produktata da kiviiero 
[A kiwifruit, AFHI kiwi | G Kiwi | H quivi | I kivi | R kwbw | E kivo]. kivi.ier.o. Klimera 
arbusto del fam. Actinidiaceae, indijena en Chinia ma nun kultivata en altra regioni ne tro 
kolda (Actinidia deliciosa = Actinidia chinensis). 

klementin.o [2 ma di junio 2015} [ Bot .] Frukto tre simila a mandarino, kun oranjee reda 
shelo facile forigebla, produktata da klementiniero [A clementine | F clementine | G 
Klementine | HI clementina | I mandarancio | R KjieMeHTMH | E klementino]. 
klementin.ier.o. Arboro del fam. Rutaceae, hibrido di mandariniero ed oranjiero ( Citrus 
clementina ). 

kobr.o [2 ma di junio 2015} [ Zool .] Komuna nomo di plura venenoza serpenti del fam. 
Elapidae, precipue del gen. Naja, qui minacate plularjigas sua kolo [AFHI cobra, AFH naja 
| GKobra | Inaia | RKo6pa | E kobro, najo]. 

kognat.o. [2 ma di junio 2015} Decendanto per femini de komuna femina ancestro [A 
cognate | F cognat | G Kognat | H cognado | I parente in linea femminile | R KoraaT | E 
kognato]. -> AGNATO 

kolaps.ar [9 ma di junio 2015} (ntr.) Falar pro exhausteso. kolaps.o. Tala ago [A collapse 
| F collapsus | G Kollaps, Kreislaufversagen, Zusammenbruch | H colapso | I collasso | 
R Kojuianc | E kolapso]. ROZE (p. 87). 

kondom.o. [9 ma di junio 2015} Kauchuka protektilo por peniso, uzata dum sexuago, 
por preventar infekteso o gravidigo [AFI condom | G Praservativ, Kondom | HI 
preservativo, H condon | I profilattico | R npe3epBaTHB, kohu;om | Ekondomo]. 

konstelacion.o [9 ma di junio 2015} [ Astron .] Ensemblo de steli qui vidate del Tero 
semblas formacar figuro, a qua on atribuas propra nomo [AF constellation | G 
Konstellation, Sternbild | H constelacion | I costellazione | R kohctcjtjuiuhjt | E 
konstelacio]. NEVES (Progreso 326, p. 16). 

korpus.o. [9 ma di junio 2015} Kolekturo de texti od altra dokumenti, ordinare en 
elektronikala formato, uzata por studii ed analizi linguistikal, literatural, edc [AFHI 
corpus | GKorpus | RKOpnyc | Ekorpuso]. 

kungfu.o [9 ma di junio 2015} [Sport.] Generala nomo por plura Chiniana kombat-arti, 
kun o sen armi [AI kung fu | FH kung-fu | G Kung-Fu | R Kyu-cjjy | Ekungfuo]. 

latrin-vaz.o. [9 ma di junio 2015} Latrinala meblo uzata por urinifo, fekifo e vomo, 
konsistanta ek vazo ceramika od inoxa, ordinare provizita per sidila platajo mi-cirkla, lido 



ed aquo-spricigiva aparato [A toilet, toilet bowl | F toilette | G Toilette | H inodoro, 
retrete, taza | I vaso, water | R yHwra3 | E +necessego, +neceseja sego, °necesujo, 
*necesabo]. 

laut-parol.il.o. [9 ma di junio 2015} Elektromekanikala aparato transformanta elektrala 
kurento a son-ondi [A loudspeaker, speaker, speaker system | F haut-parleur | G 
Lautsprecher | H altavoz, bafle, (Amer.) parlante | I altoparlante | R rpoMKoroBOpwrenb 
| E lautparolilo]. -> MEGAFONO 

lazer.o. [9 ma di junio 2015} Aparato emisanta tre streta e koheranta lum-ondo kun tre 
preciza irequeso: lazer-radii [AFI laser | GLaser | Hlaser | Rna3ep | Elasero]. 

legu.o. [9 ma di junio 2015} Anciena mezur-unajo di longeso, diversa-valora segun la 
landi (4 km cirkume) [A legue | F lieue | G Wegstunde | H legua | I lega | R jite, jim ra | 
E leiigo]. 

legumen.o [9 ma di junio 2015} [Bot.] Frukto o semino di leguminoso [A legume, 
legumen | F gousse (legume) | G Hiilsenfrucht | H legumbre | I legume | R 6o6oBbie (?) 

| L legumen]. 

lesbian.o. [9 ma di junio 2015} Homino homeosexuala [A lesbian | F lesbienne | G 
Lesbe, Lesbierin | Hlesbiana | Ilesbica | RjiecbuHHKa (?)]. 

limb.o [9 ma di junio 2015} 3 [Ekl.] Singla de du loki an la limiti di inferno, ube restas 
rispektive la anmi di infanti mortinta ante baptesar ed olti di justi mortinta ante la 
rezurekto da Iesu Kristo. 4 Danso kun origino en l'insulo Trinidad, dum qua la dansanto 
devas pasar, kun la pektoro vers-supre, sub bastono horizontala sen tushar ol e sen falar 
addope. [AHI limbo | F (3) limbe; (4) limbo | G (3) Limbus; (4) Limbo | R (3) jthm6; (4) 
jthm6o | L (3) limbus | E (3) limbo]. 

lime.o [16 ma di junio 2015} [Bot.] Frukto mikra e verd(atr)a, ronda od ovala, richa ye 
vitamino C, kontenanta acidatra suko, ordinare uzata quale citronsuko en Usa ed en 
tropikala landi [AF lime | G saure Limette, Limonelle | H lima, lima acida | I limetta, 
limetta acida | R jiaHM | E limeo, verda citrono]. lime.ier.o. Arbustatra citruso, tre 
dornoza, indijena en sudest-Azia, produktanta limei (Citrus (x) aurantiifolia ). 

limerik.o [16 ma di junio 2015} [Lit.] Speco di poemeto kinversa kun kontenajo 
fantazioza, humuroza o paradoxa, kun skemo di rimi AABBA [A limerick | F limerick | G 
Limerick | H limerick | I limerick | R jTHMepHK]. 

limuzin.o. [16 ma di junio 2015} Automobilo longa, klozita, havanta adminime quar 
pordi ed ofte parieto avan la voyajanti [AFI limousine | G Limousine | H limusina | R 
jTHMy3H | E limuzino]. 



lobi.o. {16 ma di junio 2015} Grupo de reprezentanti di ekonomial, ideologial od 
altraspeca organizuri qui esforcas per propagando, minacado, pekunio od altra moyeno 
influar la decidi di politikisti e legifisti favore la interesti di ta organizuri [AFHI lobby | G 
Lobby | R no66n | E premgrupo, *lobio]. NEVES ( Progreso 339, p. 24). 

luminec.ar {16 ma di junio 2015} ( ntr .) [Fizik.] Emisar lumo sub basa temperaturo, 
exemple fosforece o kemie, kontraste ad inkandecar [A to be luminescent, luminesce | F 
etre luminescent | G lumineszieren | H ser luminescente | I essere luminescente | R 
nroMWHecuvrpoBaTb | Elumineski]. 

machet.o. {16 ma di junio 2015} Pezoza kultelo larja-lama, ordinare uzata por tranchar 
sukro-kani ed apertar ped-voyo en densa foresto, precipue en Sud-Amerika ed Afrika 
[AHImachete | F machette | GMachete | R MaueTe | Emaceto]. 

magent.a. {16 ma di junio 2015} Nom-epiteto di primara koloro purpuratra, importanta 
en imprimado [AFGHI magenta | R Mau>KeuTa | E*magenta]. 

magm.o {16 ma di junio 2015} [ Geol .] Varmega liquida materio qua produktesas 
profunde en la ter-krusto e transformesas a petro kande ol koldeskas en profundajo o sur 
la surfaco [AFHI magma | GMagma | RMama | E magmo]. NEVES (Progreso 327, p. 8). 

makro- {16 ma di junio 2015} Pref. ciencala indikanta grandeso, kontraste a + mikro-: 
makromolekulo, makronukleo, makrofiziko, makroekonomiko [AFHI macro- | G Makro- | R 
MaKpo- | E 

makro-]. 

makrobiotik.o. {16 ma di junio 2015} Specala vivostilo de Aziana origino, karakterizata 
i.a. da nutrala sistemo qua uzas precipue legumi e cereali sen kemiala adjuntaji e klasifikas 
la nutrivi segun la principo di "yin" e "yang": makrobiotikala nutrivo, disho, restorerio [A 
macrobiotics | F macrobiotique | G Makrobiotik | H macrobiotica | I macrobiotica | R 
MaKpo6uoTHKa | E makrobiotiko]. makrobiotik.an.o. Adepto di makrobiotiko. 

mam-zon.o. {16 ma di junio 2015} Subvesto por mulieri, konsistanta en ulasorta zono 
provizita per du mi-sfera peci, por subtenar la mami [A bra, brassiere | F soutien-gorge | 
G Biistenhalter, BH | H sujetador, sosten | I reggiseno, reggipetto | R jih(|)uhk, 
6rocTrajibTep | Emamzono]. 

mamb.o {16 ma di junio 2015} [Muz.] Kubana muziko e danso, tre populara dum la 50a 
yari dil 20ma yc [AFHIE mambo | G Mambo | RMaM6o]. 

marshmal.o. {23 ma di junio 2015} Dolcajo sponjatra origine facita ek malvavisko [AI 
marshmallow | F guimauve | G Marshmallow, Mausespeck | H malvavisco, masmelo, 
nube, esponjita | RMapmManoy | E*marsmalo]. 



megafon.o. {23 ma di junio 2015} Aparato kono-forna, ordinare portebla, por lautigar e 
direktar la voco di parolanto, uzata precipue dum surstrada asembli [A megaphone, loud 
hailer, (US) bullhorn | F megaphone | G Megaphon, Sprachrohr | H megafono | I 
megafono | R MeracjDOH, pynop | E lautparolilo, megafono]. REM. Ca defino di 
MEGAFONO, quan impozas la internacioneso dil termino, esas konforma a DYER ma ne a 
PESCH, qua donas a MEGAFONO la senco di LAUT-PAROLILO. 

melism.o {23 ma di junio 2015} [Muz.\ Tonala chanjo en silabo di texto dum ke olca esas 
kantata [AFHI ~a | G Melisma | R MejiH3M | E *melismo]. STUIFBERGEN ( Progreso 338, 

p. 12). 

metro.o {23 ma di junio 2015} Fervoyo uzata en la granda urbi por transporto di personi 
de quartero ad altra, per treni qui movas maxim ofte tra tuneli sub la surfaco dil urbo, ma 
anke sur la surfaco o super olu. Ext. Anke abreviuro di metro-staciono e di metro-treno [A 
metro, subway, underground railway | F metro, metropolitain | G Metro, U-Bahn | H 
metro, subterraneo, ferrocarril metropolitano | I metro, metrd, metropolitana | R MeTpo, 
MeTponomrreH]. 

mikro- {23 ma di junio 2015} 2 Pref. ciencala indikanta mikreso, kontraste a makro-: 
mikrokosmo, mikroekonomiko [AFGHI micro- | GMikro- | RMHKpo- | Emikro-]. 

militar.a. {23 ma di junio 2015} Militistala [A military | F militaire | G Militar-, 
militarisch | H militar | I militare | R BoeHHbiu | E militista]. militar.ig.ar. Organizar o 
preparar militare (exemple, per sendar soldati, docar militara aferi, augmentar la povo di 
armeo, edc): militarigar lando, regiono. militar.ism.o 1 Politikala sistemo en qua 
preponderas la militara povo. 2 Tendenco a fortigar armeo e solvar konflikti (precipue 
internaciona) per milito. militar.ist.o. Adepto di ta sistemo o tendenco. REM. 
MILITARISM- cesis existar kom aparta radiko. DYER prizentas MILITARISTO e 
MILITARIGAR kom derivaji de MILITARISMO, quo supozigas "latenta" existo di 
MILITAR- kom aparta radiko; STUIFBERGEN ( Progreso 338, p. 10: militara zono). 

muesli.o. {23 ma di junio 2015} Manjajo ek cereali, sika frukti, semini, edc [AFHI muesli 
| F musli | G Miisli, Miiesli | I miisli | R miocjih | E muslio]. 

nargile.o. {23 ma di junio 2015} Orientala pipo konsistanta ek vazo plena de parfumizita 
aquo, quan la fumuro trairas ante arivar al boko tra longa flexebla tubo [A hookah, 
narghile | F narguile, narghile | G Wasserpfeife | H narguile | I narghile | R KajibHH, 
HaprHJie | Enargileo]. 

niuz.o {23 ma di junio 2015} [ Tekn .] (aludante jurnali, inform-agenterii) Sorto specala di 
informi: redakturo qua naracas fakti ne-expektita, di qui la exakteso esas verifikita 
rigoroze (quale agus lo historiisto), e qua eliminas la detali qui ne interesus la lektonti [A 
pieceofnews | Fnouvelle | GNachricht | Hnoticia | Inotizia | Rhobocth?]. 



optim.a. {23 ma di junio 2015} Atinginta la maxim bona stando [AFG optimal | H 
optimo | I ottimo, ottimale | R onTWMajTbHbra | E optimuma]. optim.ig.ar. Igar ulo 
maxim bona posible: optimigar la sanesala servi [A optimize, optimise | F optimiser | G 
optimieren | H optimizar, optimar | I ottimizzare | R orrmMU3upOBaTb | E optimumigi]. 
optim.aj.o, lo optim.a. Ulo en la maxim bona stando [AF optimum | G Optimum | H 
optimo | I ottimo | R omnMyM | E optimumo]. REM. OPTIMIST- ed OPTIMISM- cesis 
existar kom aparta radiki e reguloze derivesas de OPTIM-. (~e) JUSTE ( Progreso 306, p. 7). 

oximor.o {23 ma di junio 2015} [ Gram .] Stil-figuro qua konsistas en uniono di du vorti 
havanta kontrea senci, exemple "plezuro chagrena", "eloquenta silenco" [AF oxymoron | 
F oxymore | G Oxymoron | H oximoron | I ossimoro | R OKCiOMOpOH | Eoksimoro]. 

palindrom.o. {23 ma di junio 2015} Vorto, frazo, verso o nombro lektebla de sinistre a 
dextre o de dextre a sinistre, pro havar la sama senco en amba sinsi (exemple: oxo, ili, otito, 
oro, 1331) [AF palindrome | G Palindrom | H palindromo; capicua | IE palindromo | R 
najiHHApoM]. NEVES ( Progreso 326, p. 17; 333, p. 8). 

peaj.o. {30 ma di junio 2015} Pekunio pagenda por uzar choseo, ponto, edc: augmentar, 
diminutar peaji [A toll | F peage | G Zoll | H peaje | I pedaggio | R iuraTa 3a npoe3u | E 
*peago]. peaj.ey.o. Loko ube on pagas peajo [A tollbooth | E *peagejo]. peaj.ist.o. Oficisto 
qua inkasas peaji [A tollkeeper | F peagiste | Hpeajero | E *peagisto]. peaj.iz.ar. Impozar 
peajo a: peajizar choseo, ponto \ peajizita choseo [A toll-road] | peajizita ponto [A toll-bridge]. 

piktogram.o. {30 ma di junio 2015} Imajo reprezentanta konkreta objekto od ago, nun 
ordinare uzata en instrucioni, sur aparati e mashini, en publika loki, edc, por indikar ulo, 
informar, avertar o guidar ulu, edc [A pictogram | F pictogramme | G Piktogramm | H 
pictograma | I pittogramma | R nnKTorpaMMa | E piktogramo]. 

pink.a. {30 ma di junio 2015} Kun koloro meza inter blankeso e redeso [A pink | F rose 
| G rosa | H rosa | I rosa | R p030Bbin]. REM. La vorto "rozea" esas neexakta, nam ne 
omna rozi havas ta koloro. MADONNA ( La Plumo Idala 6, p. 34). 

polo.o {30 ma di junio 2015} [Sport.) 1 Sporto en qua du quar-homa esquadi kavalkanta 
kavali o ponei esforcas lansar bulo ligna o plastika aden l'adversa goluyo impulsante ol 
per longa-mancha bastoni martelatra [AFHI polo | G Polo | R nojio | E poloo, 
maleopilko]. 2 Komuna nomo di plura varianti di poloo o di altra sporti qui ne uzas tala 
bastoni por impulsar bulo o balono: aquo-poloo, biciklo-poloo, elefant-poloo, kayak-poloo, kamel- 
poloo, nivo-poloo. 

proto- {30 ma di junio 2015} Pref. ciencala signifikanta "unesma, tre frua, primitiva, 
ancestra": protogalaxio, protogermana, protohistorio [AFHIE proto-, AF prot- | G Proto- | R 
npOTO-]. 



pudend.o {30 ma di junio 2015} [ Anat .] Extera sexuala organi [A pudendum, genitals, 
genitalia, AI pudenda | F organes genitaux | G Scham, Genitalien | H partes pudendas, 
genitales | I pudende, genitali | R remiTanuu | L pudenda | E pudendo]. pudend.al.a. 
Koncernanta la pudendo: pudendala arterio, veino, nervo. 

puzl.o. {30 ma di junio 2015} Ludilo konsistanta ek fragmenti o peci quin on mustas 
asemblar por obtenar imajo od objekto [AFHI puzzle | G Puzzle | R na3Ji | E puzlo]. 

radi.o {30 ma di junio 2015} 1 Rekta fasko di lumo, kaloro od altra energio: sun-radio \ 
lum-radio \ infrareda, ultraviolea radii \ X-radii. 2 Singla de la linei, bendi, edc departanta del 
centro di ulo 3 (fig.) Mikra quanto de ulo bona o joyigiva: on vidis radio difeliceso en lua okuli 
| extingesis lua lasta radio di espero. 4 Sistemo di sendado e recevado di mesaji tra la aero per 
elektromagnetala ondi: radioemiso, radio-frequeso, radio-recevilo. 5 Praktikala organizado di 
tala sistemo per stacioni od altra centri emisanta informi ed altra programi: radio-amatoro, 
radio-askolteri, radio-klubo, radio-programo, radio-staciono, radio-taxio. 6 (pop .) Aparato por 
recevar tala emisi [A ray (1-3); radio (4-6); radiobroadcasting (5) | F rayon (1-3); radio (4- 
6); radiophonie (4); radiodiffusion (5) | G Strahl (1-3); Radio (4-6) | H rayo (1-3); radio (4- 
6); radiodifusion (5) | I raggio (1-3); radio (4-6); radiodiffusione (5) | R nyu (1-3); cnwua 
(2); pa,n;wo (4-6); pauuonpvreMHMK (6) | E radio (1-5); + radiodissendo, + radiodisaiidigo (5); 
radioricevilo (6)]. -> RADIACAR (DE COCK), RADIUSO (CARNAGHAN), SPOKO (DE 
COCK). (4,5) FEDER/NORDIN (Radio-lexiko), JUSTE (La jaro, p. 82), PESCH (p. 100, che 
DEKREMENTO e DEKREMETRO; p. 363, che MEGAFONO), RYLANDER (p. 29, 253, 
435), STEVENSON (Progreso 331, p. 17,18); (6) DE COCK (p. 18, che TRANSISTORO). 

remov.ar (ulo de) {30 ma di junio 2015} (tr.) Portar objekto de ula loko ad altra 
nedeterminita, privacante ta loko del objekto; despozar; absentigar. Ex: Removar stopilo de 
botelo [A to take away, to take off, to remove | F enlever, oter | G entfernen, wegnehmen | 
H quitar, sacar | I togliere, rimuovere | R chhtb | Rt snyat 1 ]. REM. Ita verbo korespondas 
a la Latina tollere, e til nun uzesis por ta senco la verbo deprenar. Or, ca verbo implikas 
l'ideo di preno, e ne sempre on prenas, kande on removas: la stradi esas liberigata de la 
nivuro da specala vehili qui removas ol per pulsar, e ne per prenar; kande on uzas plum- 
fasko por removar polvo de moblo, on ne prenas ol. La verbo prenar esas la kontreajo di 
lasar, la verbo removar esas la kontreajo di pozar, prenar e lasar implikas ideo ke l'aganto 
rispektive proximigas a su e forigas de su l'objekto, removar e pozar ne implikas ta ideo. 
Removar esas verbo meza inter diplasar e supresar, ma korespondas exakte a nula de li: en 
diplasar importas adube pozesas l'objekto diplasata, en removar to ne importas: to quo 
importas esas nur ke l'objekto ne plus esas en la loko de ube on removis ol; supresar donas 
ideo di desaparigo, di destrukto: objekto supresita ne plus existas, ma objekto removita 
duras existar en altra loko, nedeterminita. Removar esas do nek diplasar nek supresar, ma 
esas en la mezo inter oli. Removar esas simple la vera kontreajo di pozar, Ido til nun indijis 
ta kontreajo. 



samuray.o. {30 ma di junio 2015} [ Hist .] Membro di feudala militista kasto di Japonia 
ante la industriala epoko [AI samurai | F samourai | G Samurai | H samurai, samuray | 
R caMypau | Esamurajo]. 

sari.o. {30 ma di junio 2015} Longa stofa bendo quan Indianini volvas e drapiras cirkum 
la korpo [AFHI sari, A saree | G Sari | H sari | R capw | E sario]. 

seitan.o. {30 ma di junio 2015} Sponjatra manjajo ek frumento-gluteno, tre proteinoza, 
ofte konsumata da vejetarani, vegani e makrobiotikani [AFI seitan | G Seitan | H seitan | 
R ceffraH]. -> TOFUO. NEVES (La Plumo Idala 5, p. 20, 21, 22, 23). 

shaman.o {7 ma di julio 2015} [Rel.] (origine che tribui en Siberia, Nord-Amerika e 
Chinia) Viro qua povas komunikar ed interagar kun spiritala forci e per lia helpo risanigar 
maladi, dominacar la vetero, divinar kozi, interpretar sonji, edc [A shaman | F chaman | 
G Schamane | H chaman | I sciamano | R inaMaH | E samano]. shaman.ism.o. *Animista 
religio fondita sur kredo al povo di shamani [A shamanism | F chamanisme | G 
Schamanismus | H chamanismo | I sciamanismo | R maMaHCTBO | E samanismo]. 
MARTIGNON (Letro Intemaciona 1999, nov.-dec., p. 3; La Suno di Tiahuanako, p. 10). 

sinalef.o {7 ma di julio 2015} [ Ling .] Uniono pronuncala e metrikala di vokalo finala di 
vorto a vokalo komencala di la vorto sequanta, tale ke la du vokali pronuncesas en la sama 
eksuflo ed egardesas kom apartenanta ad un silabo en la verso [A synalepha | F 
synalephe | G Synaloiphe, Synaloephe | H sinalefa | I sinalefe]. 

sinerez.o {7 ma di julio 2015} [Ling.] Uniono pronuncala e metrikala di du vokali 
normale formacanta hiato, en vorto, tale ke li egardesas kom apartenanta ad un silabo, 
quale se li formacus diftongo [A synaeresis | F synerese | G Kontraktion, Synarese | H 
sineresis | I sineresi | RcHHepe3uc]. 

sinergi.o. {7 ma di julio 2015} Reciproka influo da diversa personi, grupi, organi, forci, 
substanci od altra elementi, tale ke per kunlaboro o kunagado li atingas rezulto plu efikiva 
kam olta atingebla da singla elemento per laboro od ago individuala [A synergy | F 
synergie | GSynergie | HI sinergia | R CHHeprna, CHHeprn3M | E sinergio]. 

sintagm.o {7 ma di julio 2015} [Ling.] Sintaxala unajo ek du o plura morfemi (exemple: 
"ter-pomo", "red-pelo", "milit-hakilo di la red-peli" [A syntagm, syntagma | F syntagme 
| GSyntagma | HI sintagma |RcHHTarMa | Esintagmo]. 

skaut.o. {7 ma di julio 2015} Membro di klubo praktikanta skautismo [AFHI scout | G 
Pfadfinder | R CKayT | E skolto]. skaut.ism.o. Movemento iniciita da Angla militisto 
Robert Baden-Powell (1857-1941), vizanta formacar la karaktero, sentimento di honoro, 
saneso ed entraprezemeso di yuni, asemblante li en trupi qui subisas diciplino libere 
aceptata. (~o) Mondo (XI, p. 51), NEVES ( Progreso 326, p. 17). 



smail.ar {7 ma di julio 2015} ( ntr .) Ridar tenue, kun tre lejera movo di la boko e dil okuli 
[A to smile | F sourire | G lacheln | H sonreir | I sorridere | R ynbiSaTbca, ynbidHyTbca]. 

smartfon.o. {7 ma di julio 2015} Aparato transportebla qua unionas funcioni di mikra 
komputero e di telefonilo, kun posibleso instalar plusa softwari qui adjuntas nova funcioni 
[AFI smartphone | GSmartphone | H telefono inteligente | R CMapTcjDon]. 

soy.o {7 ma di julio 2015} [ Bot .] 1 Yarala planto del fam. Fabaceae, vaste kultivata pro sua 
tre nutriva semini, ordinare nomata "grani" o (min korekte) "fabi" ( Glycine max)\ soyo-fabi. 
2 Ta grani: soyo-farino, soyo-lakto, soyo-sauco [A soya (bean), (US) soy(bean) | F soja, soya | 
G Soja(bohne) | H soja, (Amer.) soya | I soia | R coa | E sojherbo; sojfabo]. soy.a. Qua 
konsistas ek soyo o kontenas ol: soya butro, lakto, yogurto. -> TOFUO. (~o) H. NEUSSNER 
(Progreso 341, p. 7). 

spagat.o {7 ma di julio 2015} [Sport.] Movo o pozeso di ulu maxime eskartanta amba 
gambi adlatere, o l'una adavane e l'altra addope, til ke li jacas en opozita direcioni sur la 
sulo (ofta en gimnastiko, baleto, yogo, edc) [A split, splits | F grand ecart | G Spagat | H 
spagat | I spaccata | R rnnaraT | E spagato]. 

spam.o. {7 ma di julio 2015} Mesajo nedezirata di posto elektronikala, precipue kun 
skopo di reklamo [A spam | F spam | G Spam | H spam, mensaje basura | I spam | R 
cnaM]. 

sudoku.o. {7 ma di julio 2015} Ludo enigmata konsistanta ek quadrato formacata da 81 
(9><9) faketi, qui formacas anke 9 plu mikra quadrati de 3x3 faketi single; en la faketi esas 
skribenda cifri de 1 a 9, tale ke en singla lineo, kolumno e quadrateto de 3x3 faketi 
trovesez unfoye omna cifri de 1 a 9 [A sudoku | F sudoku | G Sudoku | H sudoku | I 
sudoku | R cyuoKy]. 

tanga.o. {14 ma di julio 2015} Subvesto o balno-vesto ek mikra peco kovranta nur la 
pudendo e ligita al korpo per du streta bendi, l'una cirkum la tayo e l'altra inter la glutei 
[A thong; T-string; G-string; V-string | FHI tanga; F string | G Tanga | R TaHra; CTpunr | 
E *tangao]. 

teleferik.o. {14 ma di julio 2015} Vehilo pendanta de un o plura stala kabli, uzata por 
transportar personi o vari, ofta en montarala loki [A cable-car, cable car, (US) aerial 
tramway | F telepherique, teleferique | G Luftseilbahn; Dachsteinseilbahn | H teleferico | 
I teleferica | R KaHaTHaa aopora | E telfero]. MARTIGNON ( Letro intemaciona 2002, sept.- 
okt., p. 4). 

televizor.o. {14 ma di julio 2015} Aparato qua posibligas vidar l'imaji brodkastata per 
televiziono ed audar la relatanta soni [A television set | F televiseur | G Fernsehapparat, 
Fernseher | Htelevisor | Itelevisore | RTeneBH30p | Rt tyelyevizor]. 



tension.o {14 ma di julio 2015} [ Elekt .] Difero di elektral potencialo inter du punti di 
elektral cirkuito, produktanta korento e mezurata ye "volt" (U) [A voltage | F tension | G 
Spannung | Htension | Itensione | R HanpjnKeHvre | Etensio]. 

tofu.o. {14 ma di julio 2015} Kazeatra manjajo ek koaguleskinta soyo-lakto, tre 
proteinoza, ordinare vendata sub formo di kubatra bloki ed ofte konsumata da vejetarani, 
vegani e makrobiotikani [AFHI tofu | F tofou | G Tofu | R TO(|>y | E *tofuo, toiifuo]. -> 
SEITANO 

transliter.ar {14 ma di julio 2015} (fr.) Skribar texto per uzar l'equivalanta literi di altra 
alfabeto kam l'originala [A to transliterate | F translitterer | G transliterieren, 
umschreiben | H transliterar | I traslitterare | R TpaHCjrvrrepvrpoBaTb]. 

turbul.ar {14 ma di julio 2015} ( ntr .) [Fizik., Meteor.] (pri gaso o liquido) Fluar tale ke olua 
strati intermixas. turbul.o, turbul.ad.o. Tala ago [AF turbulence | G Turbulenz | H 
turbulencia | I turbolenza | R TypSyjieHTHOCTb | E turbulo, turbulado]. turbul.ant.a. Qua 
turbulas: turbulanta atmosfero [AFG turbulent | G stiirmisch | H turbulento | I turbolento 
| R TypSyjieHTHbiH | E turbula]. 

vegan.a. {14 ma di julio 2015} Koncernanta filozofiala sistemo e vivostilo karakterizata 
i.a. da severa evitado di irga manjajo od altra produkturo (vesto, medikamento, edc ) qua 
konsistas ek bestio-substanci o kontenas olci o rezultas de irga uzado di bestii: vegana 
disho, restorerio, vesti [AF vegan | F vegetalien | G veganisch | HI vegano | R BeraHCKuu | 
E *vegana]. vegan.ism.o. Tala sistemo o vivostilo [A veganism | F vegetalisme, veganisme 
| G Veganismus | HIE* veganismo | R BeraHH3M]. vegan.o. Adepto di veganismo [AF 
vegan | F vegetalien | G Veganer | HIE* vegano | R BeraH]. 

vibrafon.o {14 ma di julio 2015} [Muz.] Instrumento simila a xilofono, ek metala lami e 
kun pedalo [AF vibraphone | GVibraphon | Hvibrafono | IEvibrafono | R BHdpacjJOH]. 

video- {14 ma di julio 2015} Pref. indikanta sistemo di enrejistro e riprodukto di signali 
imajala: video-enrejistrilo, video-kamero, video-rubando, video-kaseto, video-ludo, video-signalo 
[AGHIEvideo- | F video- | GVideo- | R Bnueo-]. 

vizon.o {14 ma di julio 2015} [Zool.] Nord-Amerikana karnivora mamifero del fam. 
Mustelidae, di qua la felo esas multe prizata ( Mustela vison) [A American mink, AF vison | 
G Amerikanischer Nerz | Hvison | Ivisone | R aMepHKaHCKaa HOpxa | Evizono]. 

volan.o {14 ma di julio 2015} [Sport.] Mi-sfero korka o (nun plu ofte) kauchuka, provizita 
an la plana parto per krono ek plumi o (nun plu ofte) plastika reto, quan on impulsas per 
raketo por badmintono [A shuttlecock | F volant | G Federball | H volante | IE volano | 
R BOJiaH]. volan-lud.o. Badmintono. DYER e BEAUFRONT/COUTURAT propozas FLUG- 
BALONO, ma VOLANO nek esas balono nek esas plu flugera kam exemple volebal- 
balono. 



wer.ar {14 ma di julio 2015} ( tr .) Havar sur sua korpo kom vesto o kom juvelo, omivo [A 
to wear | F porter | G tragen | H llevar, traer | I portare, indossare | R hocutb | L gerere 
| E surhavi, surporti, porti]. PESCH. 

wish.ar {14 ma di julio 2015} (fr.) (ad, por) Expresar la deziro ke ulo eventez (por su, o 
por altra persono) [A to wish | F souhaiter | G wiinschen | H desear | I augurare | R 
no^cenaTb ?]. PESCH. 


Ek la numeri de 5 a 16 dil Oficala Komunikilo (yaro 2015). 



